i50 MISSIONS DIPLOMATIQUES 



auquel néantmoings il la restitua au mesme temps. Hz demeurèrent là 

 ensemble jusques à trois heures de nuict, que lors ilz partirent; mais 

 Pierre Zeni , ambassadeur de Venize, demeura toute la nuict avecque ledict 

 Aloisio. Nous estants chez ledict Inibrahim, environ le midy (car les Turcqs 

 n'ont pas d'horeloges), ung enfant pronuncha, je ne sçay quoy baulle- 

 nient, comme s'il eust chanté; le mesme se faict au matin et au soir, et 

 lors chascun se convertit aux prières. 



III». — Estant à table, j'entendois que plusieurs s'esmerveilloyent gran- 

 dement de ce que l'Empereur des Turcqz avoit esté aux jardins d' Aloisio 

 Grity, disants que cestoit grand vergoigne d'avoir ainsy attendu un jiour, 

 c'est-à-dire un infidel (car ilz appellent ainsy les crestiens et les juifs). Je 

 fus aussy adverty qu'ilz faisoient tout extrême devoir pour armer des 

 galères, et que personne ne pouvoit juger à quelle fin que cest appareil se 

 faisoit. L'on me déclara pareillement que Pierre Zeni , ambassadeur des 

 Vénetiens, estoit sur son parlement, et qu'au lieu d'icelluy en viendroit un 

 aultre qu'Imbrahim Bassa, menassoit de constituer prisonnier, pour ce 

 que deux galiotes vénetiens avoyent mis en fond un navire appartenant 

 audit Bassa, lequel venoit d'Ëgipte chargé de biens valissantz cent mille 

 ducats. Raben Kauff nous a récité plusieurs choses de Isidorus de Giliaco 

 de Codroct *, grand et notable trahistre, lequel au commenchement s'avoit 

 appelle ambassadeur de l'Empereur; et entre aultres propos, il me déclara 

 comment ledict Isidorus s'estoit vanté d'eslre très-familier d' Aloisio Grity, 

 et qu'il avoit souvent parlé à Imbrahim Bassa, par la faveur duquel il 

 espéroit quelque bonne fin à ses affaires. Nous avons tousiours esté en 

 opinion qu'il avoit esté icy envoyé pour faire quelque trahison , pour ce 

 que de sa nature il est ung grand trahistre; car il délivra par trahison, à 

 l'empereur Maximilien, Maranum -; il vouloit faire le semblable de la ville 

 de Tarvisum ^; laquelle sienne trahison, néantmoings il manifesta aux 

 Vénetiens soubz saulf-conduict, lesquelz l'ont banny de toutes leurs pro- 

 vinces soubz peine de la teste, après toutefois avoir entièrement payé audict 

 Isidore ce qu'ilz luy avoyent promis. Par le recouvrement de ladicte tra- 



' Codropio en Frioul. | ' Marano, province il'Udine. \ ' Trévise. 



